Sekolah Kebangsaan Sulabayan

Sekolah Kebangsaan Sulabayan atau nama ringkasnya SK Sulabayan, merupakan sebuah Sekolah kebangsaan yang terletak di Peti Surat 136, Semporna, Sabah.

Pada 2022, Sekolah Kebangsaan Sulabayan memiliki 83 pelajar lelaki dan 61 pelajar perempuan, menjadikan jumlah keseluruhan murid seramai 143 orang. Ia mempunyai seramai 10 orang guru.2009

Sejarah 
Sk Sulabayan, Semporna merupakan sebuah sekolah kurang murid (SKM B) dan dikategorikan sebagai sekolah luar bandar. Sekolah ini telah ditubuhkan pada tahun 1964. Ianya terletak di kawasan Pulau Bum-Bum, Semporna. Jarak di antara Sk Sulabayan dengan Pejabat Pelajaran Daerah Semporna adalah kira-kira 18km sahaja. Namun perjalanan ke sekolah biasanya mengambil masa hampir 35 minit. Ini kerana, untuk sampai ke sekolah tersebut perlu menaiki 2 buah kenderaan berlainan iaitu bot dan bas.

Perjalanan menaiki bot ke jeti Balimbang hanya mengambil masa kira-kira 5 minit sahaja. Namun dari jeti balimbang, guru- guru perlu berjalan kaki dalam jarak yang agak jauh untuk sampai ke stesen bas Balimbang. Kadang-kadang mengambil masa sehingga 10 minit. Menaiki bas untuk sampai ke sekolah pula akan memakan masa lebih kurang 20 minit.

Pada mula penubuhan sekolah ini, hanya terdapat beberapa sahaja orang murid yang belajar di sekolah ini. Kini, Sk Sulabayan mempunyai 143  orang murid berdaftar termasuk murid Prasekolah.  Jumlah tenaga pengajar pula hanya 13 orang sahaja iaitu 8 orang lelaki dan 5 orang perempuan. Manakala kakitangan bukan mengajar (KTBM) pula ada 3 orang sahaja iaitu 2 orang perempuan dan seorang lelaki. Murid-murid di sekolah ini tinggal di kampung-kampung yang berdekatan seperti Kampung Sulabayan, Kampung Terusan Labayan, Kampung Terusan Payung, Kampung Terusan Lawak, Kampung Terusan Batu, Kampung Tabunan, Kampung  Gollom-Gollom, Kampung Kubang, Kampung Tabak-tabak dan Kampung Hampalan. Kesemua murid-murid SK Sulabayan yang telah menamatkan persekolahan rendah akan melangkah masuk ke SMK Bum-bum dan SK Pulau Bum-bum K9. 

Dari segi fizikalnya pula, Sk Sulabayan mempunyai pemandangan yang  sungguh indah. Hanya terdapat 5 buah bangunan dan sebuah bangunan pra sekolah. Selebihnya adalah padang dan taman bunga yang menghijau. Bangunan pentadbiran menempatkan bilik guru, bilik guru besar, bilik penolong-penolong kanan, pejabat am dan bilik pemulihan serta bilik inventori sekolah. Di samping itu, terdapat juga sebuah rumah guru yang baru saja dibaikpulih sepenuhnya. Hal ini dapat memberi manfaat kepada guru yang mahu tinggal dalam kawasan sekolah.

Sk Sulabayan juga mempunyai sebuah lagi bangunan yang telah dijadikan sebagai pusat sumber sekolah yang dinamakan PUSAT SUMBER ZAID BIN AL-THABIT yang mana bersebelahan dengan pra sekolah. Pada tahun 2018, SK Sulabayan telah menerima bangunan IBS yang menempatkan kelas Tahun 1 - Tahun 6 dalam keadaan yang selesa. Namun,Pada tahun 2020 & 2021 telah berlaku perubahan yang drastik  apabila landskap sekolah berubah dengan kewujudan laman harapan & laman pusat sumber sekolah. Atas kerjasama semua warga SK Sulabayan, pelbagai perubahan yang dilakukan semata-mata untuk menarik minat murid-murid datang ke sekolah pada setiap hari.

Pencapaian 

Terdapat beberapa pencapaian yang membanggakan apabila unit Kokurikulum sekolah telah melahirkan beberapa orang atlet yang mewakilkan daerah Semporna untuk bertanding di luar daerah Semporna. Acara seperti larian rentas desa dan pertandingan memanah telah membawa atlet SK Sulabayan memerah keringat demi berjuang untuk daerah Semporna. Tahniah diucapkan. 

Di samping itu juga, tidak ketinggalan kejayaan di bawah unit kurikulum apabila SK Sulabayan telah menerima beberapa pengiktirafan yang cemerlang di peringkat negeri Sabah. Antaranya ialah SK Sulabayan telah menerima Anugerah Mekar apabila berjaya memulihkan semua murid dari kelas pemulihan pada tahun 2021 bagi kategori sekolah kurang murid (SKM) dan sekolah luar bandar. Selain itu, Anugerah Emas telah diberikan kepada Tuan Guru Besar, Encik Leksing Salleh bin Ismail setelah berjaya membentangkan hasil penyelidikan beliau sebagai guru besar dalam Kolokium Amalan Terbaik PGB Prime tahun 2023. Sejarah sekali lagi terukir apabila SK Sulabayan telah dinobatkan sebagai penerima anugerah pencapaian cemerlang bagi pengurusan pusat sumber sekolah peringkat negeri Sabah. Kami amat berbangga.  
 Alamat
Sekolah Kebangsaan Sulabayan
Peti Surat 136 
91308, Semporna
Sabah, Malaysia
Telefon =  012 8649960
Fax       = TIADA

Rujukan 


 Pautan luar 
 PEJABAT PELAJARAN DAERAH SEMPORNA


Sulabayan
Sulabayan